|  |  |
| --- | --- |
| Prvi.jpg  |   22. VII 2019. Број **211/19**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **јул 2019.** |

**Просјечна плата након опорезивања у јуну 910 КМ**

**Највиша просјечна плата након опорезивања у подручју *Финансијске дјелатности и дјелатности осигурања* 1 404 КМ, а најнижа у подручју *Умјетност, забава и рекреација* 625 КМ**

Просјечна мјесечна плата након опорезивања у Републици Српскојисплаћена у јуну 2019. године износила је910 КМ, док је просјечна мјесечна бруто плата износила 1 413 КМ.

Просјечна плата након опорезивања исплаћена у јуну 2019. у односу на исти мјесец претходне године номинално је већа за 7,1%, а реално за 6,8%, док је у односу на мај 2019. номинално већа за 0,8%, а реално за 1,4%.

Посматрано по подручјима, у јуну 2019. године, највиша просјечна плата након опорезивања исплаћена је у подручју *Финансијске дјелатности и дјелатности осигурања* и износила је 1 404 КМ. Са друге стране, најнижа просјечна плата након опорезивања у јуну 2019. исплаћена је у подручју *Умјетност, забава и рекреација* 625 КМ.

У јуну 2019. године, у односу на јун 2018, номинални раст плате након опорезивања забиљежен је у свих 19 подручја, од чега највише у подручјима *Административне и помоћне услужне дјелатности* 19,3%, *Пословање некретнинама* 18,5% и *Остале услужне дјелатности* 14,4%.

 км



Графикон 1. Просјечнe платe након опорезивања по мјесецима

**Мјесечна инфлација у јуну 2019. године -0,6%**

**Годишња инфлација (VI 2019/VI 2018) 0,3%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у јуну 2019. године у односу на претходни мјесец, у просјеку су ниже за 0,6%, док су на годишњем нивоу, у просјеку више за 0,3%.

Од 12 главних одјељака производа и услуга, више цијене на годишњем нивоу забиљежене су у седам, ниже цијене у три одјељка, док су цијене у два одјељка остале непромијењене.

Највећи раст цијена у јуну 2019. године у односу на исти мјесец претходне године, забиљежен је уодјељку *Становање* од 3,7%, усљед виших цијена у групама Плин од 11,6% и Чврста горива од 8,1%. У одјељку *Алкохолна пића и дуван* забиљежен је раст од 3,2% због виших цијена у групи Дуван од 4,5% и Жестока алкохолна пића од 1,2%. У одјељку *Рекреација и култура* повећање на годишњем нивоу износи 1,4%, због виших цијена у групи Услуге рекреације и спорта од 3,4% и у групи Новине, књиге и канцеларијски материјал од 2,6%. У одјељку *Здравство* повећање на годишњем нивоу износи 1,3% због виших цијена у групи Фармацеутски производи од 2,0%. У оквиру одјељка *Храна и безалкохолна пића* забиљежен је раст од 0,8%, усљед виших цијена у групама Хљеб и житарице од 3,7% и Свјеже поврће од 2,6%. Више цијене у јуну у односу на исти мјесец 2018. године забиљежене су и у одјељку *Ресторани и хотели* од 0,6% и у одјељку *Комуникације* од 0,2%.

У одјељцима *Намјештај и покућство* и *Образовање* цијене су у просјеку остале непромијењене.

Највећи пад цијена у јуну 2019. године у односу на исти мјесец претходне године, забиљежен је у одјељку *Одјећа и обућа* од 13,0%, највише због сезонских снижења конфекције и обуће током године, затим у одјељку *Остала добра и услуге* од 1,0%, усљед нижих цијена у групама Осигурање од 5,1% и Лични предмети од 4,4%. Ниже цијене од 0,2% забиљежене су и у одјељку *Превоз.*

Графикон 2. Мјесечна и годишња инфлација

**Десезонирана индустријска производња (VI 2019/V 2019.) већа 1,8%**

**Календарски прилагођена индустријска производња (VI 2019/VI 2018.) мања 8,2%**

**Број запослених у индустрији (VI 2019/V 2019.) већи 0,1%**

**Десезонирана индустријска производња** у јуну 2019. године у поређењу са мајем 2019. године већа је за 1,8%. У истом периоду у подручју *Вађење руда и камена* остварен је раст од 11,5% и у подручју *Прерађивачка индустрија* раст од 2,1%, док је у подручју *Производња и снабдијевање електричном енергијом, гасом, паром и климатизација* забиљежен пад од1,7%.

**Календарски прилагођена индустријска производња** у јуну 2019. године у поређењу са истим мјесецом 2018. године мања је за 8,2%. У истом периоду у подручју *Вађење руда и камена* забиљежен је раст од 17,5%, док је у подручју *Прерађивачка индустрија* забиљжен пад од 8,7% и у подручју *Производња и снабдијевање електричном енергијом, гасом, паром и климатизација* пад од13,1%.

**Број запослених у индустрији** у јуну 2019. године у односу на мај 2019. године већи је за 0,1%, док је у односу на исти мјесец прошле године мањи за 0,5%, а у односу на просјечан мјесечни број запослених у 2018. години остао је непромијењен. Број запослених у индустрији у периоду јануар – јун 2019. године, у односу на исти период прошле године, је, такође, остао непромјењен. У истом периоду у подручју *Производња и снабдијевање електричном енергијом, гасом, паром и климатизација* остварен је раст броја запослениход 8,9%, док је у подручју *Прерађивачка индустрија* забиљежен пад од 0,7% и у подручју *Вађење руда и камена* пад од 5,4%.

Графикон 3. Индекси индустријске производње, јун 2015 – јун 2019. (∅2015=100)

**Покривеност увоза извозом у периоду јануар - јун 2019. године 76,9%**

У јуну 2019. године остварен је извоз у вриједности од 310 милиона КМ и увоз у вриједности од 396 милиона КМ.

У оквиру укупно остварене робне размјене Републике Српске са иностранством у јуну 2019. године, проценат покривености увоза извозом износио је 78,2%.

У периоду јануар - јун 2019. године остварен је извоз у вриједности од 1 милијарду и 807 милиона КМ, што је за 1,0% мање у односу на исти период претходне године. Увоз је, у истом периоду, износио 2 милијарде и 350 милиона КМ, што је за 6,9% мање у односу на исти период претходне године. Проценат покривености увоза извозом за период јануар - јун текуће године износио је 76,9%.

У погледу географске дистрибуције робне размјене Републикe Српскe са иностранством, у периоду јануар - јун 2019. године, највише се извозило у Италију и то у вриједности од 291 милион КМ, односно 16,1%, и у Србију
228 милиона КМ, односно 12,6% од укупно оствареног извоза. У истом периоду, највише се увозило из Србије и то у вриједности од 428 милиона КМ, односно 18,2%, и из Италије, у вриједности од 335 милиона КМ, односно 14,3% од укупно оствареног увоза.

Посматрано по групама производа, у периоду јануар - јун 2019. године, највеће учешће у извозу остварује електрична енергија са 140 милиона КМ, што износи 7,7% од укупног извоза, док највеће учешће у увозу остварују лијекови, са укупном вриједношћу од 93 милиона КМ, што износи 4,0% од укупног увоза.

хиљ. КМ

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Славица Кукрићslavica.kukric@rzs.rs.ba |
| **Статистика индустрије и рударства** Биљана Јеличићbiljana.jelicic@rzs.rs.ba;  |
| **Статистика спољне трговине** Владимир Ламбетаvladimir.lambeta@rzs.rs.ba |

|  |
| --- |
| **ОБЈАШЊЕЊА ПОЈМОВА** |
| **∅** - просјек¹ - процјена |

|  |
| --- |
|  |
| Саопштење припремило одјељење за публикације, односе са јавношћу и повјерљивост статистичких података |
| Владан Сибиновић, начелник одјељења Издаје Републички завод за статистикуРепублика Српска, Бања Лука, Вељка Млађеновића 12дПроф. др Јасмин Комић, в.д. директора Завода, главни уредникСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |